Antigonis

Antigonis () oli antiikin ajan Attikan eli Ateenan kaupunkivaltion muodostaneen alueen fyle eli ”heimo” tai ennemminkin äänestyspiiri, joka perustettiin hellenistisellä kaudella vuonna 307/306 eaa. Ateenalaiset kunnioittivat tuolloin Makedonian kuningasta Antigonos I Monoftalmosta nimittämällä tämän eponyymiksi heerokseksi ja antamalla tälle oman fylen. Samaan aikaan perustettiin fyle Demetrias. Fylet tunnettiin yhdessä ”makedonialaisina fyleinä”.

Fyleen kuului alun perin 15 demosta. Siihen siirrettiin jo olemassa olleita demoksia muista fyleistä; siihen sekä samankokoiseen Demetrias-fyleen siirrettiin yhteensä kolme demosta kustakin vanhasta fylestä, lukuun ottamatta Aiantis-fyleä, mikä korvattiin siirtämällä Leontis-fylestä kaksi ylimääräistä ja Aigeis-fylestä yksi ylimääräinen demos. Fylen numeroksi tuli I ja Demetrias-fylen numeroksi II, jolloin alkuperäisistä fyleistä I–X tuli fylet III–XII. Usein fyleen viitataan selkeyden vuoksi kuitenkin numerolla XI ikään kuin se olisi sijoitettu loppuun.

Trittyksillä ei ollut tässä vaiheessa enää erityistä merkitystä. Vuonna 224/223 eaa. fylen demosten määrä väheni 14, kun Kolonai siirrettiin uuteen Ptolemais-fyleen. Makedonialaiset fylet lakkautettiin vuonna 201/200 eaa. Ateenan ja Makedonian välisen sodan vuoksi. Tuolloin niiden demokset siirrettiin takaisin vanhoihin fyleihinsä (tai uuteen Attalis-fyleen).

Fylen jäseniin viitattiin nimityksellä Antigoneus () tai Antigonidēs (), monikossa Antigonidai ().

 Demokset 

 Nimi Nimi kreikaksi Fyle Trittys Kausi In. 508–307 eaa. Kausi IIn. 307–224 eaa. Kausi IIIn. 224–201 eaa. Kausi IVn. 201 eaa.–124 jaa. Kausi Vn. 124 jaa.– Aithalidai  Leontis Antigonis Leontis mesogeios Alempi Agryle  Erekhtheis Antigonis Attalis asty Ylempi Ankyle  Aigeis Antigonis Aigeis asty Auridai  Hippothontis Antigonis Hippothontis paralia Deiradiotai  Leontis Antigonis Leontis paralia Eitea  Akamantis Antigonis Akamantis Hadrianis mesogeios Gargettos  Aigeis Antigonis Aigeis mesogeios Ikarion  Aigeis Antigonis Attalis mesogeios Kolonai  Antiokhis Antigonis Ptolemais mesogeios Kydathenaion  Pandionis Antigonis Pandionis asty Kytheros  Pandionis Antigonis Pandionis paralia Ylempi Lamptrai  Erekhtheis Antigonis Erekhtheis paralia Alempi Paiania  Pandionis Antigonis Pandionis mesogeios Alempi Pergase  Erekhtheis Antigonis Erekhtheis mesogeios Potamos Deiradiotai  Leontis Antigonis Leontis paralia

 Lähteet 

Luokka:Antiikin Attikan fylet